গাজীপুরে  ৩জন ভুয়া ডিবি পুলিশ আটক
গাজীপুরের কোনাবাড়িতে ডিবি পুলিশ পরিচয়ে চাঁদাবাজি করার সময় ৩ জন ভুয়া ডিবি পুলিশকে আটক করেছে কোনাবাড়ি মেট্রো থানা পুলিশ।

শুক্রবার (৫ এপ্রিল) দুপুরে কোনাবাড়ি দেওয়ালিয়া বাড়ি পুকুরপাড় এলাকা থেকে তাদের আটক করা হয়।

আটককৃতরা হলেন,সাজেদুল ইসলাম রাজিব(২৯), কিশোরগঞ্জের হোসেনপুরের জিরানি এলাকার মোঃ জালাল উদ্দীন এর ছেলে জুনায়েদ হৃদয় (২৭) ও তার ছোট ভাই মেহেদি হাসান(২৩)।

পুলিশ সূত্রে জানা যায়, দীর্ঘদিন ধরে আটককৃতরা কোনাবাড়ির বিভিন্ন এলাকায় ডিবি পুলিশ পরিচয়ে বিভিন্ন ব্যবসায়ীদের আটক ও গ্রেফতারের ভয় দেখিয়ে চাঁদাবাজি করে আসছিলেন। শুক্রবার দুপুরে আটককৃত সাজেদুল ইসলাম রাজিব কোনাবাড়ি দেওয়ালিবাড়ি পুকুর পাড় এলাকায় এক ব্যবসায়িকে ডিবি পুলিশ পরিচয়ে ভয় ভিতি দেখিয়ে চাঁদাবাজির সময় এলাকাবাসী তাকে আটকিয়ে ৯৯৯ এ ফোন দেয়।পরে কোনাবাড়ি মেট্রো থানা পুলিশ ঘটনা স্থলে গিয়ে সাজেদুল ইসলাম রাজিব কে আটক করে। এ সময় সাজেদুল ইসলাম রাজিবের কাছ থেকে ডিবি পুলিশের ভুয়া আইডি কার্ডসহ ডিবি পুলিশের বিভিন্ন আলামত উদ্ধার করে।পরে সাজেদুল ইসলাম রাজিবের দেওয়া তথ্য মতে কোনাবাড়ির বিভন্ন স্থানে অভিযান চালিয়ে জুনায়েদ হৃদয় (২৭) ও তার ছোট ভাই মেহেদি হাসান(২৩) কে আটক করে। আটককৃত জুনায়েদ হৃদয় এর নামে কোনাবাড়ি মেট্রো থানায় ডাকাতি,চুরি ছিন্তাই সহ একাধিক মামলা রয়েছে।

কোনাবাড়ি মেট্রো থানার উপ-পরিদর্শক সোহাগ চৌধুরী জানান,৯৯৯ এ ফোন পেয়ে ঘটনা স্থলে গিয়ে ডিবি পুলিশের ভুয়া আইডি কার্ড ও ডিবি পুলিশের বলে ভিন্নতা আলামত সহ রাজিব কে আটক করি পরে তার দেওয়া তথ্য মতে তার অপর ২ সহযোগীকে আটক করা হয়।এ বিষৈ আইনগত ব্যবস্থা প্রক্রিয়াধীন রয়েছে।

গাজীপুরের কোনাবাড়িতে ডিবি পুলিশ পরিচয়ে চাঁদাবাজি করার সময় ৩ জন ভুয়া ডিবি পুলিশকে আটক করেছে কোনাবাড়ি মেট্রো থানা পুলিশ।